stanford-oval/wikipedia huggingface dataset:
Mikrobi ja Bensa

| Mikrobi ja Bensa> Microbe et Gasoil |
| --- | --- |

Ohjaaja:  Michel Gondry
Käsikirjoittaja:  Michel Gondry
Säveltäjä:  Jean-Claude Vannier
Kuvaaja:  Laurent Brunet
Pääosat:   Ange Dargent  Théophile Baquet  Diane Besnier  Audrey Tautou 
Valmistustiedot
Valmistusmaa:  Ranska
Tuotantoyhtiö:  Partizan Midi-Minuit (käännä suomeksi)
Levittäjä:  Studio Canal ADS Service
Ensi-ilta:  2015
Kesto:  104 minuuttia
Alkuperäiskieli:  ranska
Aiheesta muualla
IMDb 
AllMovie
Infobox OKVirheellinen NIMI-arvo: 
Mikrobi ja Bensa (Microbe et Gasoil) on Michel Gondryn käsikirjoittama ja ohjaama ranskalainen komediaelokuva vuodelta 2015. Siinä 14-vuotiaat keskenään hyvin erilaiset pojat ystävystyvät ja lähtevät kesäiselle pakomatkalle itse kyhäämällään, pientä taloa muistuttavalla ajoneuvolla.
Juoni

Pariisin lähellä Versailles’ssa asuvaa, taiteellisesti lahjakasta mutta ikäisekseen pienikasvuista Danielia harmittaa, kun häntä luullaan aina tytöksi ja kutsutaan Mikrobiksi. Kun luokalle tulee häntä isompi ja kehittyneempi, bensalta haiseva ja viisaan oloinen Théo, pojat ystävystyvät pian erilaisuudestaan huolimatta. Mikrobi saa taitavia piirroksiaan esille paikalliseen pikkugalleriaan, mutta avajaisiin ei tule muita kuin Théo. Ankarien työväenluokan vanhempien kasvattama Théo haikailee lapsuutensa kesäleiriä Keski-Ranskassa ja haluaa palata niihin maisemiin kun kesäloma koittaa. Pojat löytävät sängynkehikon ja vanhan ruohonleikkurin moottorin ja alkavat kyhätä niistä itselleen kulkuneuvoa. Talon näköistä hökötystä ei tietenkään hyväksytä katsastuksessa, mutta pojat lähtevät silti matkaan. Sen varrelle mahtuu monia kommelluksia poikien törmätessä muun muassa helposti höynäytettäviin poliiseihin, innokkaaseen hammaslääkäriin,  ilotalon ja parturiliikkeen yhdistelmään sekä aasialaissiirtolaisten jenkkifutisjoukkueeseen. Taloauto tärveltyy ja matkakassa hupenee, mutta pojat pääsevät palaamaan kotikaupunkiinsa yllättäen Danielin piirustustaitojen ansiosta.
Tuotanto

Saatuaan valmiiksi elokuvansa Päivien kuohu (2013) Michel Gondry suunnitteli seuraavaa projektiaan Philip K. Dickin tieteisromaanin Ubik pohjalta. Audrey Tautou (joka näyttelee Danielin masennukseen taipuvaista äitiä) sai Gondryn kuitenkin kiinnostumaan pienimuotoisemmasta omaelämäkerrallisesta tarinasta, joka juontaa Gondryn omaan nuoruuteen Versailles’ssa Pariisin liepeillä. Gondry on kertonut olleensa elokuvan Danielin kaltainen taiteellinen poika, joka helposti ystävystyi muiden erikoisempien ikätovereidensa kanssa koulussa, jossa monet oppilaat olivat konservatiivisten sotilasperheiden lapsia.
Elokuva kuvattiin Pariisin liepeillä sekä Burgundin alueen Morvanin vuoristoseudulla elokuusta lokakuuhun 2014.
Vastaanotto

Elokuva sai muutamia palkintoehdokkuuksia eri maiden elokuvafestivaaleilla sekä melko vaihtelevia arvioita. Kriitikot toisaalta kiittelivät Gondryn tämänkertaista pidättäytymistä liian mielikuvituksellisesta ilmaisusta, mutta pitivät tarinaa kuitenkin aika heppoisena ja moneen kertaan nähtynä teiniangstin kuvauksena. Hollywoodin nuorisoelokuviin verrattuna Mikrobia ja Bensaa kehuttiin siitä, että poikien ystävyyttä, itsensä löytämistä, ongelmia vanhempien kanssa ja kiinnostusta tyttöihin kuvataan lämmöllä eikä ilkeillen tai vähätellen.
Money Mark

Money Mark vuonna 2007.
Mark Ramos-Nishita (s. 10. helmikuuta 1960 Detroit, Michigan), tunnettu taiteilijanimellään Money Mark, on yhdysvaltalainen muusikko, lauluntekijä ja tuottaja. Money Mark on parhaiten tunnettu lähes kahden vuosikymmenen mittaisesta yhteistyöstään Beastie Boysin kanssa. Soolouransa lisäksi hän on myös työskennellyt useiden tunnettujen artistien ja yhtyeiden kanssa kuten Carlos Santana, The Rolling Stones, Iggy Pop, Red Hot Chili Peppers, Beck, Moby, Jack Johnson ja Cypress Hill.
Ura

1980-luvulla Money Mark toimi Dust Brothersin ääniteknikkona ja teki musiikin ohessa puusepän töitä. Tuttavansa, musiikkituottaja Mario Caldato Jr.:n kautta hänet tilattiin kunnostamaan Beastie Boysin asuinpaikkaa, jossa yhtye oli parhaillaan äänittämässä albumiaan Paul's Boutique (1989). Money Mark päätyi soittamaan ja tekemään kappaleita sen seuraavalle albumille Check Your Head (1992). Siitä lähtien hän oli mukana jokaisella ryhmän albumilla sen viimeiseen julkaisuun Hot Sauce Committee Part Two (2011) saakka ja kiersi säännöllisesti ryhmän mukana konsertoimassa.
Money Markin ensimmäinen sooloalbumi Mark's Keyboard Repair julkaistiin vuonna 1995 brittiläisen Mo' Wax -levymerkin kautta. Hän soitti itse kaikki instrumentit ja äänitti albumin pääasiassa yhden oton äänityksillä 8-raitaisella C-kasettinauhurilla. New Musical Express luonnehti albumia ”lo-fi musiikin mestariteokseksi”. Albumi nousi 35. sijalle Britannian albumilistalla. Money Markin seuraavalla albumilla Push the Button (1998) oli mukana myös muita muusikoita kuten bassoa albumilla soittanut Sean Lennon ja The Jon Spencer Blues Explosion -yhtyeen rumpali Russell Simins. Albumi on Money Markin soolouran menestynein julkaisu. Se ylsi korkeimmillaan Britannian albumilistan sijalle 17. Money Mark on soittanut kaikilla albumeillaan 15-vuotiaana isältään saamaansa Fender Rhodes -sähköpianoa.
Heinäkuussa 2023 Money Mark soitti koskettimia rap-yhtye Cypress Hillin kanssa hiphopin 50-vuotispäivän kunniaksi pidetyssä National Public Radion Tiny Desk -konsertissa.
Valikoitu soolouran diskografia > Studioalbumit

Mark's Keyboard Repair (1995)
Push the Button (1998)
Change Is Coming (2001)
Father Demo Square (2005)
Brand New by Tomorrow (2007)
Stand Up for Your Rice! (2007)
Songs from Studio D (2011)
Valikoitu soolouran diskografia > EP:t

Third Version EP (1996)
Valikoidut yhteistyöt

Beastie Boysin kanssa
Check Your Head (albumi, 1992)
Ill Communication (albumi, 1994)
Hello Nasty (albumi, 1998)
The Mix-Up (albumi, 2007)
Hot Sauce Committee Part Two (albumi, 2011)
Beckin kanssa
Odelay (albumi, 1996)
Jack Johnsonin kanssa
Better Together (single, 2005)
A Weekend at the Greek (live-DVD, 2005)
Sleep Through the Static (albumi, 2006)
Red Hot Chili Peppersin kanssa
I'm With You (albumi, 2011)
Linkin Parkin kanssa
Recharged (remix-albumi, 2012)
The Claypool Lennon Deliriumin kanssa
The Monolith of Phobos (albumi, 2016)
Modest Tšaikovski

Modest Tšaikovski
Modest Iljitš Tšaikovski (ven. Моде́ст Ильи́ч Чайко́вский; 13. toukokuuta (J: 1. toukokuuta]) 1850 Alapajevsk – 15. tammikuuta (J: 2. tammikuuta) 1916 Moskova) oli venäläinen näytelmäkirjailija, libretisti ja kielenkääntäjä. Hänen veljensä oli säveltäjä Pjotr Tšaikovski.
Tšaikovski käänsi useita William Shakespearen sonetteja venäjäksi. Osa hänen oopperalibretoistaan syntyi hänen veljensä oopperoihin. Hän antoi veljensä kuudennelle sinfonialle lisänimen Pateettinen, jolla se nykyään tunnetaan.
Pjotr Tšaikovskin kuoleman jälkeen (1893) Modest Tšaikovskista tuli hänen ensimmäinen elämäkerturinsa. Hän myös perusti veljelleen museon Kliniin.
Näytelmät

Predrassudki
Simfonija
Den v Peterburge
Oopperalibretot

Patarouva (Pjotr Tšaikovski)
Jolanta (Pjotr Tšaikovski)
Dubrovski (Eduard Nápravník)
Ledjanoi dom (Arseni Koreštšenko)
Nal i Damajanti (Anton Arenski)
Francesca da Rimini (Sergei Rahmaninov)
Muttenz

| Muttenz |
| --- | --- |
 Muttenz kaakon suunnalta nähtynä, taustalla Basel.
 vaakuna

 Koordinaatit: 47°31′22″N, 7°38′42″E 
Valtio:  Sveitsi
Kantoni:  Basel-Landschaft
Hallintoalue (Bezirk):  Arlesheim
Pinta-ala:  
 – Kokonaispinta-ala:  16,64 km²
Korkeus:  270-640 m
Väkiluku (2009):  17 197
 – Väestötiheys:  1 033 as./km²
 
 www.muttenz.ch 
Infobox OKVirheellinen NIMI-arvo: 
Muttenz on kaupunki Sveitsissä. Se sijaitsee Basel-Landschaftin kantonissa maan pohjoisosassa, Baselin kaupungin kaakkoispuolella. Kaupungissa on noin 17 000 asukasta.
Osa Baselin satamasta, öljysatama, sijaitsee Muttenzissa. Sitä kautta tuodaan noin viidennes maassa kulutetusta öljystä.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (saksaksi)
Das Historische Lexikon der Schweiz (HLS) (Sveitsin historiallinen tietosanakirja, artikkeli nro D1197, Muttenz) Bern:  Stiftung HLS. Viitattu 3.6.2011. (saksaksi), (ranskaksi), (italiaksi)
Mätäkivenmäki

Vanha Tuusulantie Mätäkivenmäen kohdalla.
Muistomerkki Vanhan Tuusulantien varressa Mätäkivenmäellä Helsingin olympiakisojen 1952 maratonjuoksun kääntöpaikalla.
Mätäkivenmäki on metsäinen kukkula, joka sijaitsee Tuusulan eteläosassa, Helsingistä Hyrylään johtavan moottoritien eli Tuusulanväylän itäpuolella. Se kohoaa noin 80 metrin korkeuteen merenpinnasta ja 30 metriä ympäristöstään. Alue on nykyisin yleistä ulkoilualuetta, jolle on rakennettu polkuverkosto. Suurin osa alueesta on kovaa hiekka- tai kangaspohjaa, mutta kivikoita ja suomaastoakin siellä on. Mätäkivenmäen alue on myös merkittävä pohjavesialue.
Alueella sijaitsee myös Firan hiekkakuoppa, johon on rakennettu motocrossrata sekä muutama hyppyri. Vuonna 1995 päätettiin, ettei kuoppaa saa käyttää motocross-ajeluun, mutta päätös kumottiin. Tuusulan kunta pystytti vuonna 2008–2009 alueelle Moottorikäyttöisellä ajoneuvolla ajo kielletty -liikennemerkkejä, jotka luultavasti harrastajat poistivat hyvin pian.[lähde? ]
Paikan nimi johtuu alueella tien varressa aikoinaan olleesta suuresta rapakivilohkareesta, joka kuitenkin räjäytettiin 1920-luvulla tietä levennettäessä.
Vanha Tuusulantie kulkee mäen yli läheltä sen korkeinta kohtaa. Moottoritien valmistuttua se jäi sivutieksi, mutta alkujaan se on ollut osa jo 1600-luvulla Helsingistä Hämeenlinnaan johtanutta päätietä ja vielä 1950-luvulla osa valtateitä 4 ja 5.  Menneinä aikoina, varsinkin 1800-luvulla, Mätäkivenmäellä oli pelottava maine Helsingin–Hämeenlinnan tien vaarallisimpana kohtana, jossa maantierosvojen kerrottiin usein ryöstävän tiellä kulkijoita, varsinkin kaupungista kauppamatkoilta palaavia maalaisia.
Vuoden 1952 olympialaisissa maratonjuoksun reitti kulki Helsingin olympiastadionilta Tuusulantielle, sitä pitkin Mätäkivenmäen rinteeseen ja takaisin stadionille. Juoksun kääntöpaikalle on tien varteen pystytetty kivinen muistomerkki.[lähde? ]
Muistinhallintayksikkö

Muistinhallintayksikkö (engl. Memory Management Unit, MMU) on tietokoneen yksikkö, jonka tehtävänä on muuttaa virtuaaliosoitteet fyysisen muistin osoitteiksi.
Monet mikroprosessorit sisältävät yksikön integroituna, mutta on myös valmistettu ulkoisia mikropiirejä kuten Motorola 68851 ja National Semiconductor NS32082.
Virtuaaliosoitteen lisäksi yksiköllä toteutetaan mm. muistin suojaus, väylän ja välimuistin hallinta.
MMU voi antaa laitteistokeskeytyksen sovelluksen viitatessa muistialueeseen, johon sillä ei ole pääsyä tai joka ei ole sillä hetkellä fyysisessä muistissa. Näin käyttöjärjestelmä voi toteuttaa virtuaali- eli näennäismuistin.
Uudempaa suuntausta on IOMMU, jossa käsittely laajennetaan koskemaan oheislaitteita.
Käsitteitä:
Page table entry (PTE) sisältää yksittäiseen muistisivuun liittyviä tietoja (sijainti, onko se keskusmuistissa, suojaukset).
Sivutaulu (engl. page table) koostuu prosessin PTE:istä.
Translation lookaside buffer (TLB) on MMU:n sisäinen assosiatiivinen muisti virtuaaliosoitteista fyysiseen muistiin. TLB voi olla monitasoinen.
Aiheesta muualla

Englanninkielisen Wikipedian artikkeli muistinhallintayksiköstä (englanniksi)
Englanninkielisen Wikipedian artikkeli Muistisivusta (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Memory management unit
Käännös suomeksi
Mättö

Mättö on suomalainen sukunimi, joka on muun muassa seuraavilla henkilöillä:
Aino Mättö (s. 1990), elokuva- ja kulttuurituottaja, mediataiteilija
Erik Mättö (k. 1930), suutari, henkirikoksen uhri
Johan Mättö (1896–1966), jääkärikapteeni
| --- | --- |
: Tällä täsmennyssivulla luetellaan henkilöitä, joilla on sama sukunimi.
Montcornet

Montcornet voi tarkoittaa seuraavia:
Maantiede

Montcornet, kunta Ranskassa Aisnen departementissa
Montcornet, kunta Ranskassa Ardennesin departementissa
Montcornet-en-Ardenne, entinen kunta Ranskassa Ardennesin departementissa vuosina 1973 - 1989.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Montcornet”, voi hakea sivunnimihaulla, laajalla sivunnimihaulla tai tekstihaulla.
Montblanc

Montblanc 146- (ylempänä) ja 149 -kynät
Montblanc International GmbH on saksalainen kirjoitusvälineiden, kellojen, korujen ja nahkatavaroiden valmistaja, jonka tunnusmerkkinä on valkoinen tähti.
Yrityksen perustivat Claus-Johannes Voss, Alfred Nehemias ja August Eberstein Hampurissa vuonna 1906. Yritys valmisti kyniä ja julkaisi 1910 Montblanc-kynän, josta yritys myöhemmin otti nimensä. Vuonna 1924 yritys otti  Meisterstück-nimen käyttöönsä korkealuokkaisimmissa kynissään, ja nimeä käytetään vieläkin Montblancin kalleimmista kynämalleista. Vuodesta 1977 eteenpäin yritys alkoi laajentaa kynistä muihin luksustuotteisiin ja vuonna 1997 aloitti luksuskellojen valmistuksen.
Nykyisin Montblanc on osa Richemontia.
Aiheesta muualla

Wikimedia Commonsissa on kuvia tai muita tiedostoja aiheesta .
Montblancin kotisivut (Arkistoitu – Internet Archive)
Montclus (Gard)

Montclus’n kirkko.
Montclus on Ranskan kunta Occitanien alueella Gardin departementissa. Kunnan asukasluku vuonna 2014 oli 194. Kunta kuuluu departementissaan Pont-Saint-Espritin kantoniin Nîmesin arrondissementissa.
Montclus sijaitsee lähellä Cèze- ja Ardèche-jokien rotkolaaksoja, jotka ovat tunnettuja matkailukohteita. Montclus kuuluu kauneimpien ranskalaiskylien järjestöön Les Plus Beaux Villages de France. Siihen kuuluvat samasta departementista myös Aiguèze ja La Roque-sur-Cèze.
Aiheesta muualla

Kuvia tai muita tiedostoja aiheesta Montclus (Gard) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Montclus
Käännös suomeksi
Mosambikilainen musiikki

Koska Mosambik kuului ennen itsenäistymistään Portugalille, sen musiikki on toisinaan portugalilaisvaikutteista. Tärkeimmät mosambikilaisen musiikin lajityypit ovat timbila ja marrabenta.
Timbila

Timbila on Inhambanen alueella Mosambikissa elävien chopien kansanmusiikkia. Sitä soitetaan mbila-nimisillä ksylofoneilla. Eduardo Durão ja Venancio Mbande ovat tunnetuimmat timbila-artistit.
Marrabenta

Marrabenta on Maputossa kehittynyttä urbaania tanssimusiikkia. Siinä on vaikutteita mosambiklaisesta kansanmusiikista, portugalilaisesta kansanmusiikista ja länsimaisesta populaarimusiikista. Marrabenta tuli ulkomailla tunnetuksi 1980-luvulla.
Tunnettuja artisteja ja yhtyeitä Mosambikista

Eyuphuro
Ghorwane
Gito Baloi
Orchestra Marrabenta Star de Moçambique
Wazimbo
Eduardo Durão
Venancio Mbande
Murasame (1935)

| Murasame/村雨 |
| --- | --- |
 Murasame

Aluksen vaiheet
Rakentaja:  Fujinagata
Kölinlasku:  1. helmikuuta 1934
Laskettu vesille:  20. kesäkuuta 1935
Palveluskäyttöön:  7. tammikuuta 1937
Poistui palveluskäytöstä:  upotettu 6. maaliskuuta 1943
Tekniset tiedot
Uppouma:  1 712 t (standardi) 2 011 t (kuormattu)
Pituus:  107,5 m (vesiraja)
Leveys:  9,9 m
Syväys:  3,5 m
Koneteho:  42 000 shp
Nopeus:  35 solmua
Miehistöä:  180
Aseistus
Aseistus:  5 x 127 mm/50 type 3 2 x 13 mm ilmatorjuntakonekivääriä 8 x 61 cm torpedoputkea
Murasame (jap. 村雨) oli Keisarillisen Japanin laivaston Shiratsuyu-luokan hävittäjä toisessa maailmansodassa.
Valmistus

Alus tilattiin Fujinagatan telakalta, missä köli laskettiin 1. helmikuuta 1934. Alus laskettiin vesille 20. kesäkuuta 1935 ja valmistui 7. tammikuuta 1937.
Palvelus

Alus upotettiin 6. maaliskuuta 1943.
Montbéliard

| Montbéliard |
| --- | --- |
 Württemberg-Mömpelgardin kreivien linna Montbéliardissa
 vaakuna
 Montbéliard
 Koordinaatit: 47°30′37″N, 06°47′56″E 
Valtio:  Ranska
Alue:  Burgundi-Franche-Comté
Departementti:  Doubs
Arrondissementti:  Montbéliard
Pinta-ala:  
 – Kokonaispinta-ala:  15,01 km²
Väkiluku (2013):  25 697
 – Väestötiheys:  1 712 as./km²
Postinumero:  25200
 
 www.montbeliard.com 
Infobox OKVirheellinen NIMI-arvo: 
Montbéliard on kaupunki Itä-Ranskassa, Burgundi-Franche-Comtén alueella, Doubsin departementissa. Montbéliard on samannimisen arrondissementin aliprefektuuri ja kahden kantonin pääpaikka. Kaupungissa on arviolta 25 697 asukasta (vuonna 2013) ja sen pinta-ala on 15,01 neliökilometriä.
Montbéliard sijaitsee Burgundin portin alueella, noin 15 kilometriä Belfortista lounaaseen. Vogeeseille ja Juravuoristoon on matkaa noin 25 kilometriä.
Ensimmäinen kirjallinen maininta Montbéliardista on säilynyt vuodelta 985. Vuodesta 1397 kaupunki kuului neljän vuosisadan ajan Württembergiin, jolloin se tunnettiin saksaksi nimellä Mömpelgard. Kaupungin maamerkki onkin Württemberg-Mömpelgardin kreivien linna. Ranskan vallankumouksen yhteydessä kaupunki liitettiin Ranskaan.
Montbéliardin lähellä, Sochaux’ssa, sijaitsevat Peugeotin autotehtaat. Jalkapalloseura FC Sochaux pelaa kotiottelunsa kaupungissa sijaitsevalla Stade Auguste Bonal’lla.
Aiheesta muualla

Kuvia tai muita tiedostoja aiheesta Montbéliard Wikimedia Commonsissa
Never Be like You

| ”Never Be like You” Flume ft>  Kai |
| --- | --- | --- |

Singlen tiedot
 Albumilta: Skin
 Äänitetty : 2015
 Julkaistu: 15. tammikuuta 2016
 Formaatti: digitaalinen lataus
 Tuottaja(t): Flume, Kai, Geoffrey Patrick Earley
 Tyylilaji: future bass, vaihtoehto R&B
 Kesto: 03.54
 Levy-yhtiö: Future Classic, Mom + Pop Music
Flumen muut singlet
| ”Some Minds” 2015 | ”Never Be like You” 2016 | ”Smoke & Retribution” 2016 |
Kain muut julkaisut
| ”Crawl” 2013 | ”Never Be like You” 2016 | ”Mind” 2016 |
Never Be like You on australialaismuusikko Flumen musiikkikappale, jolla vierailee myös kanadalaislaulaja Kai. Sen julkaisi Future Classic Flumen toisen, Skin-studioalbumin johdantosinglenä 16. tammikuuta 2016. Kappaleen ovat sekä sanoittaneet että tuottaneet Flume, Kai ja Geoffrey Patrick Earley. Kappaleen musiikkivideon ohjasi Clemens Habicht ja se julkaistiin Flumen YouTube-kanavalla 14. helmikuuta 2016.
"Never Be like You" oli kaupallisesti kohtalainen menestys sen päästyä singlelistan viidenkymmenen parhaan joukkoon kahdessatoista eri valtiossa, kuten Australiassa, Belgiassa, Kanadassa, Unkarissa, Slovakiassa ja Yhdysvalloissa. Lisäksi kappale on myynyt Kanadassa, Uudessa-Seelannissa sekä Yhdysvalloissa kaksinkertaista ja Australiassa jopa seitsemänkertaista platinaa.
Käännös suomeksi
Moksi (järvi)

| Moksi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°41′44″N, 24°40′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskujoki:  Moksinjoki Vihanninjokeen 
Järvinumero:  14.664.1.005
Mittaustietoja
Pinnankorkeus:  198,6 m  
Pituus:  1,1 km  
Leveys:  670 m  
Rantaviiva:  4,462 km  
Pinta-ala:  33,019 ha  
Tilavuus:  0,0001187 km³ 
Keskisyvyys:  0,36 m  
Suurin syvyys:  1,2 m  
Saaria:  ei saaria 
 fiMoksi 
Moksi  on Keski-Suomessa Saarijärvellä  Paajalan lähellä sijaitseva järvi.
Maantietoa

Järvi on 1,1 kilometriä pitkä, 670 metriä leveä, ja sen pinta-ala on 33 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 118 700 kuutiometriä. Sen keskisyvyys on 0,4 metriä ja suurin syvyys on 1,2 metriä. Sen rantaviivan pituus on 4,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Vihanninjoen valuma-alueeseen (14.664) se kuuluu. Järven vedenpinnan korkeus on 198,6 metriä mpy.
Montero

Montero voi tarkoittaa seuraavia:
Paikkoja

Montero, kaupunki Boliviassa
Henkilöitä

Montero Hill (s. 1999), taiteilijanimeltään Lil Nas X, yhdysvaltalainen rap-artisti ja laulaja
Antonio Montero Moreno (1928–2022), espanjalainen katolinen arkkipiispa
Edmundo Luis Flavio Abastoflor Montero (s. 1943), bolivialainen katolinen arkkipiispa
Eugenio Montero Ríos (1832–1914), espanjalainen poliitikko, Espanjan pääministeri 1905
Fredy Montero (s. 1987), kolumbialainen jalkapalloilija
Gabriela Montero (s. 1970), venezuelalainen pianisti ja säveltäjä
Jefferson Montero (s. 1989), ecuadorilainen jalkapalloilija
José Antonio Montero (s. 1965), espanjalainen koripalloilija
María Jesús Montero (s. 1966), espanjalainen poliitikko
Paolo Montero (s. 1971), uruguaylainen jalkapalloilija
Victoria Montero (s. 1991), meksikolainen sulkapalloilija
Henkilöitä > Montero taiteilijanimenä

Papá Montero, oik. Risto Vuorimies (s. 1948), suomalainen valokuvaaja, muusikko ja radiotoimittaja
Muita merkityksiä

Montero, Lil Nas X:n esikoisalbumi vuodelta 2021
Montero (Call Me by Your Name), Lil Nas X:n kappale vuodelta 2021.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Montero”, voi hakea sivunnimihaulla, laajalla sivunnimihaulla tai tekstihaulla.
Mikko Kuitunen

Mikko Kuitunen (s. 1980) on Vincit Oyj:n perustaja, entinen pitkäaikainen toimitusjohtaja ja nykyinen hallituksen puheenjohtaja. Koulutukseltaan hän on tuotantotalouden diplomi-insinööri.
Ura

Vuodesta 2004 lähtien Kuitunen työskenteli toisten omistamassa it-yrityksessä, joka myytiin Intiaan vuonna 2006. Vuonna 2007 Hän oli mennyt töihin yritykseen, jossa oli kolmenkymmentä työntekijää, mutta työntekijöiden määrä kasvoi nopeasti kolmeensataan ja kolmeentuhanteen, kun firma myytiin ulkomaille. Suuryrityksessä Kuitusta alkoi harmittaa esimiesten sanelupolitiikka ja salamyhkäiset päätökset ja 26-vuotiaana hän päätti irtisanoutua. Kuitunen houkutteli työkaverinsa Pekka Virtasen yhtiökumppanikseen Vincit-yritykseen. Siinä missä Virtasen osaaminen liittyi ohjelmistopuoleen Kuitusen osaaminen liittyi myyntiin ja liiketoiminnan kehittämiseen. Miehillä oli yritykselleen yksi tavoite: että maanantaina ei harmittaisi tulla töihin. Kuitunen toimi alusta lähtien yrityksen toimitusjohtajana.
Listautumisen yhteydessä Vincitin toimitusjohtajaksi vaihdettiin Tomi Pienimäki, mutta kesäkuussa 2018 Kuitunen palasi takaisin toimitusjohtajaksi. Kuitunen halusi itselleen työsopimuksen, jossa sekä yrityksen hallituksella että sen henkilöstöllä on mahdollisuus irtisanoa toimitusjohtaja.
Elokuussa 2021 Kuitunen siirtyi Vincitin hallituksen puheenjohtajaksi ja jätti toimitusjohtajan työt.
Luottamustehtäviä

Kuitunen on yksi Future Board -yhdistyksen perustajista. Sen tarkoitus on kasvattaa suomalaisten yritysten hallituksiin nuoria osaajia. Vuonna 2017 hänet valittiin pörssiyhtiö Affecton hallitukseen, aeimmin hän oli vaikuttanut jo pienempien yhtiöiden hallituksissa. Vuonna 2018 hänet valittiin Lempäälässä toimivan Robitin hallitukseen.
Tunnustuksia

Kuitunen on saanut lukuisia yrittäjyyteen liittyviä tunnustuksia:
Joulukuussa 2011 Vincitin toimitusjohtaja Kuitunen ja suunnittelujohtaja Pekka Virtanen valittiin Tampereen seudun Vuoden Uusyrittäjiksi.
Vuonna 2012 Kuitunen voitti Entrepreneur of the Year 2012 -yrittäjäkilpailussa Nuoren kasvuyrittäjän erikoispalkinnon sekä nuorten yrittäjien Timangi 2012-kilpailun.
Vuonna 2013 Kuitunen kutsuttiin Itsenäisyypäivän vastaanotolle
Huhtikuussa 2014 Suomen Nuorkauppakamarit valitsivat vuoden nuoriksi menestyjiksi Kuitusen, kokki Tomi Björckin sekä kirjailija Kati van der Hoevenin. Marraskuussa Suomen Nuorkauppakamarit palkitsivat Kuitusen myös vuoden nuorena johtajana
Tammikuussa 2015 Kuitunen ja Harri Sjöholm palkittiin Markkinointihenkisin Insinööri 2014 -kilpailussa.
Vuonna 2016 Tampereen kaupunki palkitsi Tampereen palkinnolla Kuitusen ja M-Filesin toimitusjohtajan Miika Mäkitalon